ธนัท ฉิมท้วม

ธนัท ฉิมท้วม หรือชื่อเดิม ธเนศ ฉิมท้วม โจ หรือที่รู้จักกันดีในชื่อ โจ บอยสเก๊าท์ เป็นนักร้อง นักแสดงชาวไทย เกิดเมื่อวันที่ 29 พฤษภาคม พ.ศ. 2516 ก้าวเข้าสู่วงการตั้งแต่อายุ 17-18 ปี มีผลงานแรก ๆ คือภาพยนตร์เรื่อง สยึ๋มกึ๋ย กึ๋ย2, อนึ่ง คิดถึงพอสังเขป
จนมาโด่งดังกับการเป็นสมาชิกวงบอยแบนด์ 3 คนที่ชื่อวง บอยสเก๊าท์ กับค่ายอาร์เอส มีเพลงฮิตอย่าง ปอดปอด, ขอคืน ฯลฯ หลังจากนั้นมีผลงานแสดงภาพยนตร์และละครอีกหลายเรื่องอย่างเช่น เจนนี่ กลางวันครับ กลางคืนค่ะ, ดาวพระศุกร์, คุ้มนางครวญ, แคนลำโขง เป็นต้น

**ประวัติ**
ธเนศ ฉิมท้วม (ชื่อใหม่: ธนัท ฉิมท้วม) หรือเป็นที่รู้จักในชื่อ โจ บอยสเก๊าท์ เกิดเมื่อวันที่ 29 พฤษภาคม พ.ศ. 2516 ที่โรงพยาบาลราชวิถี เป็นบุตรชายคนที่ 2 ในจำนวนพี่น้อง 2 คนของคุณยงค์ ฉิมท้วม(บิดา) และคุณเทพี ฉิมท้วม(มารดา)
เริ่มต้นการศึกษาในระดับชั้นอนุบาล จนสำเร็จการศึกษาในระดับชั้นประถมปีที่ 6 จาก โรงเรียนปัญจทรัพย์ (ดินแดง) จากนั้นจึงมาศึกษาต่อในระดับชั้นมัธยมต้นที่ โรงเรียนหอวัง โดยหลังจากสำเร็จการศึกษาจากโรงเรียนหอวัง เขาตัดสินใจออกมาทำงานเพื่อช่วยเหลือคุณพ่อและครอบครัว
สำหรับเส้นทางการทำงานในวงการบันเทิงนั้น เริ่มเข้าสู่วงการบันเทิงจากการทำงานในฐานะนักแสดง คุณโจเป็นที่จดจำในฐานะดาราวัยรุ่น ที่นอกจากจะมีผลงานในด้านการถ่ายแบบในนิตยสารวัยรุ่นฉบับต่าง ๆ แล้ว เขามีผลงานการแสดงฝากไว้ในภาพยนตร์แนวชีวิต/ตลก-วัยรุ่น หลาย ๆ เรื่อง เช่น ป้อสำหรับบางวัน, อนึ่งคิดถึงพอสังเขป, เจนนี่ กลางวันครับ กลางคืนค่ะ !, กึ๋ยทู (สยึ๋มกึ๋ย ภาค 2), มัจจุราชตามล่าข้าไม่สน เป็นต้น
สำหรับผลงานในด้านการแสดง ในส่วนของละครโทรทัศน์ของผู้เขียนบลอก คุณโจมีผลงานการแสดงส่วนหนึ่ง ในด้านละครโทรทัศน์ เช่น ตองหนึ่ง / 111, ดาวพระศุกร์, หวานใจ, วิญญาณหรรษา, เล่ห์ร้ายอุบายรัก, ครอบครัวตัว อ. และ แคนลำโขง เป็นต้น
สำหรับในฐานะการเป็นนักร้อง ที่มีผลงานเพลงในฐานะขวัญใจวัยรุ่นที่ทำให้คุณโจกลายเป็นที่รู้จัก และได้รับความนิยมในกลุ่มผุ้ชมผู้ฟังวัยรุ่นในช่วงปี พ.ศ. 2536 - พ.ศ. 2540 กับการเป็นบอยแบนด์ในชื่อวง "บอยสเก๊าท์ (Boy Scout)" ซึ่งประกอบสมาชิกทั้งหมด 3 คน ได้แก่ ธเนศ ฉิมท้วม (โจ), ฌานิศ ใหญ่เสมอ (ต๊ะ) และ ธนพงศ์ คล้ายพงศ์พันธ์ (ดิ๊บ) ภายใต้สังกัด อาร์เอส โปรโมชั่น โดยเขาได้รับการชักชวนให้เข้ามาเทสต์เสียง ที่บริษัทอาร์เอส โดยคุณสถาพร พานิชย์รักษาพงศ์ และมีผลงานเพลงในอัลบั้มชุดแรกในชื่อ "Boy Scout ไว้ลายไม่ใช่เล่น" ซึ่งมีการเปิดตัวเมื่อวันที่ 17 กันยายน พ.ศ. 2536 และมีผลงานอัลบั้มตามมาอีกหลายๆชุดรวมถึงอัลบั้มพิเศษ มีเพลงที่ได้รับความนิยม ได้แก่เพลง ปอด ปอด, ขอคืน, คิกขุอาโนเนะ, แก๊งใจง่าย, คำว่ารัก, รักเท่านั้น...ให้เธอได้ เป็นต้น
จากนั้นมีผลงานในอัลบั้มชุด The Small Dream ที่ร่วมกับศิลปินที่โด่งดังในอดีต 
ในปี พ.ศ. 2554 โจ บอยสเก๊าท์ ได้กลับมามีผลงานการร้องผลงานการแสดง อีกทั้งยังมีธุรกิจร้านอาหารชื่อว่า "กระฉ่อน"
โจ บอยสเก๊าท์ เสียชีวิตอย่างกะทันหันเมื่อเวลาประมาณ 00:30 น. ของวันที่ 11 พฤศจิกายน พ.ศ. 2560 ขณะกำลังเล่นคอนเสิร์ตที่ร้านคัลเลอร์บาร์ แถวทาวน์อินทาวน์ ด้วยอาการหัวใจวายเฉียบพลัน สิริอายุได้ 44 ปี
ชีวิตส่วนตัวเคยคบหา (ไม่ได้สมรส) กับนางสาวนันทิยา อุชชิน (น้ำ) สมัยยังทำงานเป็นบาร์เทนเดอร์และ ยังไม่ได้เข้าวงการบันเทิง มีลูกชายชื่อ โชคชัย อุชชิน (ไอซ์)

**ผลงานเพลง**

**บอยสเก๊าท์**
 ไว้ลายไม่ใช่เล่น (ปี 2536)- RS unplugged ดนตรีนอกเวลา (ปี 2537)- แก๊งใจง่าย (ปี 2538)- RS Freshy Jam Concert เข้าคิว (ปี 2538) อัลบั้มรวมฮิตดาวแดง 14 (รวมศิลปิน)- Super Teens (ปี 2539)- รวมฮิต BoyScout Replay (ปี 2539)- The Small Dream Project (ปี 2554)

**อัลบั้มเพลงประกอบละคร & ภาพยนตร์**
 เจนนี่ กลางวันครับ กลางคืนค่ะ (2539)

**ผลงานการแสดง**

**ภาพยนตร์**
 ป้อ สำหรับบางวัน (2535)- อนึ่ง...คิดถึงพอสังเขป (2535)- กึ๋ยทู สยึ๋มกึ๋ย 2 (2538)- เจนนี่ กลางวันครับ กลางคืนค่ะ (2539)- มัจจุราชตามล่าข้าไม่สน (2541)- ผีหัวขาด 2 (2547)- ผีเลี้ยงลูกคน (2550)- อะดรีนาลีน คนเดือดสาด (2552)

**ละครโทรทัศน์**
 ดาวพระศุกร์ (2537)- ตองหนึ่ง / 111 (2539)- ครอบครัวตัว อ. (2544)- หวานใจ (โจ&ดิ๊บ) (ปี 2540)- วิญญาณหรรษา (2545)- ลูกผู้ชายสายน้ำ (2546)- เล่ห์ร้ายอุบายรัก (2547)- แคนลำโขง (2549)- หลบผี ผีไม่หลบ (2556)- คุ้มนางครวญ (2557)- ละครสั้นชุด ฟ้ามีตา ตอน เฮี้ยน (2559)- มิติสองโลก (2559) ช่องไบรท์ทีวี- ละครสั้นชุด ฟ้ามีตา ตอน ครูคนแรก (2560)- วัยฝันร้ายเดียงสา (2560)
*ชาติ ลำชี (2561)

**มิวสิควิดีโอ**
 เพลง คิดถึง ของ เดอะซิตี้ คอรัส (2535)

**ผลงานพิธีกร**
 เสาร์เขย่าโลก- จันทร์ที่รัก- มหัศจรรย์ไทยแลนด์- องศา 9 - บอยสเก๊าท์เม้าท์แสบ ๆ

**อ้างอิง**

**แหล่งข้อมูลอื่น**
  ธเนศ ฉิมท้วม-  Star Retro โจ ธเนศ-  โจ ธเนศ ฉิมท้วม หนุ่มน้อยน่ารักจากวงการบันเทิงยุค 90-  อัลบั้มเพลงของ BoyScout รวมอัลบั้มเพลง อัลบั้มเพลงฮิต - Joox - Sanook date=2017-11-09 -  เปิดคลิปวินาที 'โจ บอยสเก๊าท์' เสียชีวิต ล้มลงกับพื้น ทำ CPR หัวใจก่อนเสียชีวิต
หมวดหมู่:ศิลปินสังกัดอาร์เอส
หมวดหมู่:นักแสดงชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักร้องชายชาวไทย
หมวดหมู่:บุคคลจากโรงเรียนหอวัง
หมวดหมู่:เสียชีวิตจากภาวะหัวใจล้มเหลว
หมวดหมู่:บุคคลจากกรุงเทพมหานคร